section_heading: 1982. – 1985.: Madonna, Like a Virgin i brak sa Sean Pennom
paragraph_text: Polako su Madonnin izgled, ponašanje, odjevanje, izvedbe i glazbeni spotovi postajali nadahnuća mnogih mladih djevojaka i žena. Madonnin tipični izgled – čipkasti topovi, suknje preko capri hlača, čarape, nakit s kršćanskim križevima, višestruke narukvice i izblajhana kosa – je postao modni trend 1980-ih.<ref> Pravu svjetsku slavu Madonna dobiva kada izdaje drugi studijski album Like a Virgin (1984.). Album je dospio na prva mjesta u nekoliko država, među kojima i u Sjedinjenim Državama te postao Madonnin prvi album na vrhu američke liste. Uspjeh albuma je velikim djelom potpomognut istoimenom pjesmom koja je postala i prva Madonnina pjesma na vrhu Billboard Hot 100 i tamo se zadržala šest uzastopnih tjedana.<ref> Pjesmom je privukla pažnju nekih udruga koje su se žalile kako pjesma zajedno s pratećim videom promovira seks prije braka i umanjuje važnost obitelji,<ref> te moralista koji su tražili zabranu pjesme i videa.<ref> Dodatnu reakciju je Madonna izazvala kada je pjesmu izvela na prvoj dodjeli MTVjevih nagrada. Na pozornici se pojavila u vjenčanici i rukavicama na vrhu velike svadbene torte. Taj se nastup smatra povijesnim nastupom MTV-a.<ref> Kasnije je Madonna komentirala kako je bila prestravljena nastupom. Tako je rekla: "Sjećam se svog menadžera Freddya kako viče na mene 'O moj Bože! Što si to napravila? Nosila si vjenačnicu. O moj Bože! Valjala si se po podu!' To je bila najhrabrija, najeklatantnija seksualna stvar koju sam napravila na televiziji."<ref> Album je tada prodan u 12 milijuna primjeraka, od toga 8 u Sjedinjenim Državama. Danas je zaradio dijamantnu certifikaciju prema RIAA-i za 10 milijuna prodanih albuma u SAD-u, a u cijelom svijetu je prodan u više od 21 milijin primjeraka.<ref>